अभी हाल ही में खबर छपी थी कि एक मोबाईल चोर को पब्लिक ने पकड़कर इतना पीटा कि अस्पताल ले जाते हुए रास्ते में ही उसकी मौत हो गई। बीते दो सालों में ये एक नई सामान्य बात है जहाँ जनता बड़ी ही आसानी से लोगों को पीट कर मारने में कोई संकोच नहीं कर रही है। पब्लिक लिंचिग के नाम से चर्चित हो रहे इस शब्द की शुरूआत तो नहीं लेकिन चर्चा 28 सितंबर 2015 से शुरू हुई जब दादरी की जनता ने अख़लाक को गौमांस होने की शंका में पीट पीट कर मार डाला और उसके बेटे को इस कदर घायल किया कि वो अब तक ठीक होने की जद्दोज़हद कर रहा है। उस दौरान सोशल मीडिया पर एक बड़ा तबका इस घटना को सही साबित करते हुए नज़र आया। अहम बात ये थी कि किसी को भी एक आम इंसान की मौत नज़र नहीं आ रही थी। उसके बाद गुजरात में दलितों को पीटने का वीडियो वायरल हुआ जिसने एक बड़े आंदोलन का रूप ले लिया। अगर सिलसिलेवार नज़र डाले तों -